Murasaki Shikibu

Murasaki Shikibu (紫式部, scilicet "Murasaki" [nomen pseudonymum] "viri illustris filia"; nata Kyoto anno circiter 973; mortua fortasse c. 1014 seu c. 1025) fuit auctor mythistoriae Genji monogatari.  

Murasaki Shikibu fuit filia Fujiwara no Tametoki. Matre subito mortua a patre educata est; fuit aulica iuxta imperatricem Iaponicam Akiko, sed et scriptrix carminum nonnullorum, ephemeridis satis brevis ubi de rebus gestis annorum 1008 et 1009 scripsit, mythistoriaeque praeclarissimae. Apud aulam imperialem nomen Murasaki (sc. "Wisteriae flos") nacta est ob personam huius mythistoriae. Murasaki Shikibu filiam unam peperit, nomine Daini no Sanmi, poëtria et ipsa.

 Opera 
 Genji monogatari (mythistoria)
 Murasaki Shikibu nikki (ephemeris)

 Mythistoriae de vita Murasaki 
 Liza Dalby, The Tale of Murasaki: a novel.Anchor, 2001. ISBN 0-385-49795-4
 Gabriella Magrini, Mille Autunni, vita di Murasaki dama di corte. Frassinelli, 1985

Categoria:Nati saeculo 10
Categoria:Mortui saeculo 11
Categoria:Auctores Iaponici
Categoria:Aulici
Categoria:Scriptores Iaponiae
Categoria:Scriptores mythistoriarum Iaponiae
Categoria:Ephemeridographi
Categoria:Mulieres